Våren 1984 var Willoch alvorlig syk og var borte fra politikken en periode. Willoch, utenriksministeren, justisministeren og forsvarsministeren avgjorde at Arne Treholt kunne begynne på Forsvarets høyskole noe Willoch senere ble kritisert for da Treholt ble arrestert i 1984 mistenkt for spionasje. Regjeringen Willoch argumenterte med at Treholt hadde gjort mest skade før 1981 blant annet som Jens Evensens medarbeider. Willoch, Gro Harlem Brundtland og Sven Stray var kjent med mistanken mot Treholt lenge før han ble arrestert.